open-index/open-wikipedia-markdown huggingface dataset:
Jozef Záhora

**Jozef Záhora** môže byť:
* slovenský kňaz a spisovateľ (* 1846† 1890), pozri Jozef Záhora (kňaz)
* slovenský právnik, profesor trestného práva (* 1968), pozri Jozef Záhora (právnik)

Záhora, Jozef
Pioneer Venus Orbiter

**Pioneer Venus Orbiter** alebo **Pioneer Venus 1** bola planetárna sonda, tretia umelá družica Venuše a jej prvá americká umelá družica. Stala sa prvou kozmickou sondou, ktorá radarom merala výšku povrchu Venuše.

Štartovala v máji 1978 a k cieľovej planéte dorazila 4. decembra 1978. Počas prvých 19 mesiacov činnosti sa k planéte približovala len na 150 km. Už dva dni na to urobila prvú snímku oblačnosti. Sondu však zakrátko postihlo niekoľko porúch: 6. januára na rádiolokačnom zariadení vznikla anomália, ktorá sťažila ďalšie spracovanie informácií a 14. februára prestal pracovať infračervený rádiometer.

Sonda používala radarový systém používaný do tej doby iba na Zemi. Zistila, že tri hornaté oblasti planéty, ktoré boli už predtým pozorované zo Zeme, sú nad okolitý terén vyvýšené viac ako sa predpokladalo, až o 5 – 10 km. Merania tiež naznačili ich tektonický pôvod. V rokoch 1978 a 1979 zistila výšku terénu 93 % povrchu planéty. Vytvorila prvú topografickú mapu planéty. Rozlišovacia schopnosť jej radaru však bola nízka, rozlíšila len stokilometrové útvary. Objavila predtým neznáme útvary ako napríklad *Eistla Regio*. Skúmala však aj atmosféru – počas svojej misie zaznamenala pokles koncentrácie oxidu siričitého v nej. Pozorovala tiež kométy Encke, Giacobini-Zinner, Halleyho kométu, kométu Wilson, kométu NTT a kométu McNaught. Družica zanikla v atmosfére, keď sa vyčerpalo palivo v jej nádržiach.

## Referencie


Kategória:Program Pioneer
Kategória:Prieskum Venuše
Kategória:Zaniknuté sondy
Kategória:Úspešné sondy
Sofia Anna Škerdová

**Sofia Anna Škerdová** (* 19. október 2004) je slovenská futbalistka, hrá za český tím FC Slovan Liberec a za slovenskú reprezentáciu.

S futbalom začala v športovom krúžku v škole.

## Klubová kariéra
Do roku 2023 hrávala za Slovan Bratislava, s ktorým hrala aj 2 zápasy v kvalifikácii Ligy majsteriek 2021/22 a získala v roku 2022 Slovenský pohár. Za český tím 1. FC. Slovácko hrala od roku 2023 a začiatkom roku 2025 prestúpila do českému tímu FC Slovan Liberec.

## Reprezentácia
Jej reprezentačný debut bol zápas proti Fínsku 5. decembra 2023 v Lige národov 2023/24. Za reprezentáciu doteraz odohrala 17 zápasov.

## Referencie

Kategória:Slovenské futbalistky
Formula 1 v roku 1958

**Sezóna 1958** bola 9. ročníkom majstrovstiev sveta a 1. ročníkom pohára konštruktérov Formuly 1. Kalendár pretekov obsahoval 11 veľkých cien. Sezóna sa začala Veľkou cenou Argentíny 19. januára a skončila sa Veľkou cenou Maroka 19. októbra 1958.  

Majstrom sveta sa stal prvýkrát Britský jazdec Mike Hawthorn a pohár konštruktérov si vybojoval tím Vanwall. 

Počas sezóny prišli o život štyria jazdci: Američan Pat O'Connor počas Indianapolis 500, Talian Luigi Musso počas Veľkej ceny Francúzska, jeho Britský tímový spolujazdec Peter Collins počas Veľkej ceny Nemecka a Brit Stuart Lewis-Evans počas Veľkej ceny Maroka. 

Po smrti Collinsa sa Mike Hawthorn rozhodol opustiť pretekanie po konci sezóny. Urobil tak, ale o tri mesiace nato, zomrel pri dopravnej nehode. 

## Zloženie tímov

## Zmeny v pravidlách

### Športové pravidlá

* Minimálna dĺžka pretekov bola nastavená na 300 km, alebo dve hodiny.

* Pohár konštruktérov bol udelený prvýkrát.

### Technické pravidlá

* Používanie benzínu sa stalo povinným, namiesto špeciálnych zmesí palív (metanol, alkohol, nitrometán a pod.)

## Kalendár

### Zmeny kalendára

* Po Suezskej kríze, ktorá bola v rokoch 1956 a 1957 sa Veľká cena Holandska a Veľká cena Belgicka vrátili do kalendára.
* Veľká cena Pescary bola z kalendára vyradená, pretože bola iba náhradou zrušených pretekov. 

## Výsledky a umiestenie

### Výsledky veľkých cien

### Majstrovstvá sveta jazdcov

### Pohár konštruktérov

**''Tučné** výsledky sa započítavajú do celkového poradia.''

## Referencie

1958
Kategória:Formula 1 v roku 1958
Kategória:Šport v 1958
Α-aminoadipátová dráha

**α-aminoadipátová dráha** je biochemická dráha, ktorou niektoré organizmy syntetizujú aminokyselinu lyzín. U eukaryotov sa táto dráha objavuje len u niektorých druhov kvasiniek, vyšších húb (ktoré v bunkovej stene obsahujú chitín) a červenoočiek. Taktiež bola objavená u baktérií rodu *[[Thermus]]* a u baktérie ''Pyrococcus horikoshii'', takže by dráha mohla byť bežnejšia, než sa pôvodne predpokladalo. Vďaka svojmu rozšíreniu by dráha mohla byť vhodným cieľom pre antimykotiká.

α-aminoadipátová dráha je jednou z dvoch známych dráh biosyntézy lyzínu. Druhou známou dráhou, ktorú využívajú napríklad rastliny, je diaminopimelátová dráha.

## Reakcie
Táto dráha patrí do glutamátovej rodiny biosyntetických dráh aminokyselín. Prvé dva kroky tejto dráhy sa podobajú na kroky citrátového cyklu.

V prvom kroku kondenzuje acetyl-CoA s α-ketoglutarátom za vzniku homocitrátu a voľného koenzýmu A. Túto reakciu katalyzuje homocitrátsyntáza:

: acetyl-CoA + α-ketoglutarát → homocitrát + HSCoA

Homocitrát sa následne mení na homoakonitát, ktorý sa mení na homoizocitrát. Reakciu katalyzuje homoakonitáza:

: homocitrát → homoakonitát → homoizocitrát

Homoizocitrát sa v ďalom kroku dekarboxyluje pôsobením homoizocitrátdehydrogenázy, čím vzniká α-ketoadipát. Elektróny sa presúvajú na NAD<sup>+</sup>:

: homoizocitrát + NAD+ → α-ketoadipát + NADH + H+ + CO2

α-ketoadipát sa následne transaminuje pôsobením aminoadipáttransaminázy, čím vzniká α-aminoadipát, po ktorom je táto dráha pomenovaná. Zdrojom aminoskupiny je glutamát, ktorý sa mení na α-ketoglutarát:

: α-ketoadipát + glutamát → α-aminoadipát + α-ketoglutarát

Aminoadipátreduktáza redukuje α-aminoadipát, čím vzniká 2-aminoadipát-6-semialdehyd. V procese sa štiepi ATP na AMP a PP<sub>i</sub>, zdrojom elektrónov je NADPH:

: α-aminoadipát  + ATP + NADPH + H+ → 2-aminoadipát-6-semialdehyd + AMP + PPi + NADP+

Reakciou produktu s glutamátom vzniká sacharopín. Túto reakciu katalyzuje sacharopínreduktáza:

: 2-aminoadipát-6-semialdehyd + glutamát + NADPH + H+ → sacharopín + NADP+ + H2O 

Sacharopín sa následne štiepi za vzniku lyzínu a α-ketoglutarátu. Reakciu sprostredkováva sacharopíndehydrogenáza:

: sacharopín + NAD+ + H2O → lyzín + α-ketoglutarát + NADH + H+

### Rozklad lyzínu
Premena lyzínu na α-ketoadipát počas rozkladu lyzínu prebieha rovnakými krokmi, ale v opačnom poradí. Ten sa následne mení na glutaryl-CoA až po finálny produkt, ktorým je acetoacetát.

## Referencie

## Pozri aj
* Kyselina adipová

## Zdroj

Kategória:Biosyntéza
Kategória:Metabolické dráhy
Kategória:Látková premena
Seržant

**Seržant** môže byť:

* vojenská hodnosť, pozri seržant (hodnosť)
* americký film z roku 1968, pozri Seržant (film z roku 1968)
* sovietsky film z roku 2011, pozri Seržant (film z roku 1988)
* srbský film z roku 2011, pozri Seržant (film z roku 2011)
Veľká cena Detroitu

**Veľká cena Detroitu** (známa tiež ako **Veľká cena Východu USA**) bola automobilová Veľká cena Formuly 1, ktorá sa konala v americkom meste Detroit, štát Michigan, v rokoch 1982 až 1988. Preteky sa jazdili na mestskom okruhu v centre Detroitu, v okolí mrakodrapov a sídla General Motors pri riečnom nábreží. Podujatie bolo známe svojím extrémne náročným mestským okruhom, úzkymi zákrutami, nerovným asfaltom a vysokými teplotami, ktoré skúšali limity jazdcov aj techniky. 

## História a priebeh
Prvá Veľká cena Detroitu sa konala v roku 1982 a bola súčasťou rastúceho amerického záujmu o Formulu 1, spolu s Las Vegas, Long Beach a Dallasom patrila k mestským okruhom USA. Víťazom úvodného ročníka sa stal John Watson (McLaren), ktorý sa zo 17. miesta na štarte prebojoval až na prvé.

Detroit bol trikrát dejiskom víťazstva Ayrtona Sennu (1986, 1987, 1988), ktorý tu doslova exceloval, práve tu získal prvé triumfy s Lotusom a neskôr s McLarenom.

Preteky boli známe vysokou mierou odstúpení, nerovnosti spôsobovali prehrievanie bŕzd, problém s prevodovkami a neustále kontakty s bariérami.

## Zánik a presun do Phoenixu
Po roku 1988 sa Formula 1 rozhodla Detroit opustiť.

Hlavnými dôvodmi boli:

* neustále logistické problémy so stavbou okruhu v centre mesta,
* zhoršujúci sa povrch trate,
* nevyhovujúce zázemie pre tímy.

Organizátori sa pokúsili nájsť lepšiu lokalitu, no keď sa mesto nedohodlo s F1 na modernizácii, preteky boli presunuté do Phoenixu (Arizona) od sezóny 1989.

Mesto Detroit si však motoršport zachovalo, od 90. rokov sa tu jazdí Detroit Grand Prix v rámci sérií CART / IndyCar, tentoraz na ostrove Belle Isle a od roku 2023 opäť v centre mesta na zmodernizovanom mestskom okruhu.

## Okruh
Trať bola postavená priamo v centre mesta, v blízkosti Cobo Hall, Joe Louis Areny a Hart Plaza.

* **Dĺžka trate:** 4 168 m (1982), 4 023 m (19831991)
* **Dĺžka pretekov:** 253,449 km
* **Počet kôl pretekov:** 63
* **Počet zákrut:** 24 (1982), 22 (19831991)
* **Dĺžka najdlhšej rovinky:** 540 m

* **Traťový rekord:** 1:40,464 (144,158 km/h)Ayrton Senna/Lotus (1987)
* **Najrýchlejšie kolo kvalifikácie:** 1:38,301 (147,331 km/h)Ayrton Senna/Lotus (1986)
* **Maximálna rýchlosť:** 275 km/h
* **Prvá GP:** 1978 víťaz  Alain ProstRenault RE30B
* **Počet GP:** 7

Okruh bol jedným z najtechnickejších v kalendári F1, obsahoval sériu ostrých 90° zákrut a len krátke rovinky, čo znamenalo, že predbiehanie bolo mimoriadne ťažké. Podmienky na trati boli často extrémne, teplo, prach, úzke bariéry a klzký asfalt spôsobovali množstvo havárií a technických problémov.
Súbor:Downtown_Detroit_Street_Circuit_(1982).svg|Detroit Street Circuit v roku 1982
Súbor:Downtown_Detroit_Street_Circuit.svg|Detroit Street Circuit medzi rokmi 1983 a 1991
Súbor:Detroit_Grand_Prix_on_Belle_Isle_1998-2001.svg|Raceway at Belle Isle
Súbor:Detroit_Grand_Prix_on_Belle_Isle_route.svg|Raceway at Belle Isle medzi rokmi 2007 a 2012


## Víťazi Veľkej ceny Detroitu

## Referencie

## Iné projekty

## Externé odkazy
* Detroit Grand Prix oficiálna webstránka

Detroit

Kategória:Motoršport v USA
Michal Habaj

**Michal Habaj** môže byť:
* slovenský spisovateľ a literárny vedec (* 1974), pozri Michal Habaj (literárny vedec)
* slovenský historik a vysokoškolský pedagóg (* 1983), pozri Michal Habaj (historik)

Habaj, Michal
Mankovec

**Mankovec** je vodný tok v Považskom Inovci na území okresu Bánovce nad Bebravou. Je to ľavostranný prítok Chotiny v povodí rieky Nitry s dĺžkou približne 3,5 km a je tokom V. rádu.

## Priebeh toku
Potok pramení na severe strednej časti Považského Inovca, v geomorfologickom podcelku Vysoký Inovec, na juhozápadných svahoch Krželnice (), v nadmorskej výške približne  Od prameňa na malej poľane v závere doliny pod hlavným hrebeňom pohoria tečie južným smerom. Pod Horným lomom () priberá menší pravostranný prítok a stáča sa juhovýchodným smerom. Pokračuje zalesneným údolím, kde v strednej časti v lokalite Uhrove brehy priberá významnejší ľavostranný prítok z oblasti Kubánka. Onedlho priberá dva ďalšie, menšie ľavostranné prítoky a popod Splazy () pokračuje na juh. Vedie okolo horárne a chaty Mankovec, kde vteká do doliny riečky Chotina, ktorá je prítokom rieky Nitra. Do nej ústí pod Horným Brdom, v nadmorskej výške približne  Potok patrí do širšieho povodia rieky Váh.

Potok pramení a preteká iba katastrom obce Zlatníky v okrese Bánovce nad Bebravou v Trenčianskom kraji. 

## Referencie

## Pozri aj
* Zoznam vodných tokov v povodí Nitry
* Považský Inovec, Vysoký Inovec

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Bánovce nad Bebravou
Kategória:Zlatníky
Leonardo Ulrich Steiner

Mons. **Leonardo Ulrich [[kardinál]] Steiner** OFM (* 6. november 1950, Forquilhinha, Santa Catarina, Brazília) je brazílsky rímskokatolícky kňaz, biskup, ktorý od roku 2020 pôsobí ako arcibiskup Manaus. Od roku 1976 je členom Rádu menších bratov, od roku 2005 biskupom a v roku 2011 až 2019 bol pomocným biskupom arcidiecézy Brazília.

Pápež František ho 27. augusta 2022, vymenoval za kardinála, prvého z oblasti Amazónie.

## Životopis
Narodil sa 6. novembra 1950 v obci Forquilhinha v Santa Catarina v Brazílii. Sľuby ako člen Rádu menších bratov zložil 2. augusta 1976 a za kňaza ho vysvätil 21. januára 1978 jeho bratranec kardinál Paulo Evaristo Arns.

Študoval filozofiu a teológiu na františkánoch v Petrópolise. Bakalársky titul z filozofie a pedagogiky získal na Saleziánskej fakulte v Lotrinsku. Na Pápežskom aténeu Antonianum v Ríme získal licenciát a doktorát z filozofie. Po období pôsobenia ako pomocný farár a farár bol do roku 1986 formátorom seminára a od roku 1986 do roku 1995 novicmajstrom.

V rokoch 1995 až 2003 bol profesorom filozofie a tajomníkom Antoniana. Po návrate do Brazílie v roku 2003 pôsobil ako pomocný farár farnosti Bom Jesus v arcidiecéze Curitiba a tiež ako prednášajúci na Filozofickej fakulte Bom Jesus.

## Biskup
Dňa 2. februára 2005 ho pápež Ján Pavol II. vymenoval za biskupa – preláta zo São Félix. Biskupské svätenie prijal 16. apríla. Hlavným svätiteľom bol jeho bratranec kardinál Paulo Evaristo Arns. Dňa 21. septembra 2011 ho pápež Benedikt XVI. vymenoval za titulárneho biskupa Tisidua a pomocného biskupa mesta Brazília. Od mája 2011 do mája 2019 bol generálnym tajomníkom Brazílskej biskupskej konferencie.

Pápež František ho 27. novembra 2019 vymenoval za arcibiskupa Manausu. Bol tam ustanovený 31. januára 2020. V apríli 2022 bol menovaný za prezidenta Špeciálnej biskupskej komisie pre Amazóniu. Je tiež viceprezidentom Cirkevnej konferencie Amazónie (CEAMA).

## Kardinál
Pápež František ho 27. augusta 2022 vymenoval za kardinála – kňaza s titulárnym kostolom *San Leonardo da Porto Maurizio ad Acilia*.

Zúčastnil sa ako kardinál volič na pápežskom konkláve v roku 2025. Pred konkláve ho niekoľko zdrojov považovalo za papabile – kandidáta na pápežský stolec. Konkláve nakoniec zvolilo kardinála Roberta Francisca Prevosta ktorý si zvolil pápežské meno Lev XIV..

## Osobný život
Kardinál Paulo Evaristo Arns, arcibiskup zo São Paula, bol jeho bratrancom.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Brazílski rímskokatolícki biskupi
Kategória:Brazílski rímskokatolícki arcibiskupi
Kategória:Brazílski kardináli
Kategória:Brazílski rímskokatolícki kňazi
Kategória:Františkáni
Kategória:Brazílske osobnosti nemeckého pôvodu
Formula 1 v roku 1987

**Sezóna 1987** bola 38. ročníkom majstrovstiev sveta Formuly 1 a 30. ročníkom poháru konštruktérov. Kalendár pretekov obsahoval 16 veľkých cien. Sezóna sa začala Veľkou cenou Brazílie 12. apríla a skončila sa Veľkou cenou Austrálie 15. novembra 1987. 

Majstrom sveta sa stal po tretíkrát Brazílčan Nelson Piquet a svoj štvrtý pohár konštruktérov získal tím Williams-Honda.

## Zloženie tímov

## Kalendár

## Majstrovstvá sveta jazdcov

## Pohár konštruktérov

## Referencie

1987
Kategória:Formula 1 v roku 1987
Kategória:Šport v 1987
Michalcov potok

**Michalcov potok** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Brestového potoka. Má dĺžku . Rád toku VIII. 
## Prameň
Vodný tok *Michalcov potok* pramení v lesnom extraviláne na území obce Stakčín v okrese Snina v Prešovskom kraji v juhovýchodnej časti katastrálneho územia Ruské na svahu lesa *Mláka*. 
## Opis toku
*Michalcov potok* tečie od prameňa v lesnom extraviláne juhozápadným smerom, skrúca sa na západ, v  priberá bezmenný pravostranný prítok, mení smer na severozápad, v  priberá ďalší bezmenný pravostranný prítok, pravým brehom obmýva les *Záloma*, v  priberá pravostranný prítok Černegov potok, vyteká z lesa do poľnohospodárskeho extravilánu a v  v katastrálnom území Ruské ústi do Brestového potoka ako jeho ľavostranný prítok. Brestový potok ďalej ústi do Cirochy. *Michalcov potok* patrí do okresu Snina v Prešovskom kraji. Začína sa, preteká a ústi do vodného toku Brestový potok na území obce Stakčín v okrese Snina. Patrí do geomorfologického celku Bukovské vrchy, geomorfologického podcelku Bukovce. Vodný tok má prítok Černegov potok a dva bezmenné prítoky. 

## Pôvod názvu
Prvá zložka dvojslovného názvu vodného toku *Michalcov potok* má pôvod v osobnom mene *Michal* rozšírenom o formant zdrobneniny *-ec* a o formant prídavného mena *-ov* s významom *vo vlastníctve alebo užívaní Michalca, patriaci Michalcovi, alebo ináč spájaný s touto osobou*. S týmto prídavným menom bolo po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Michalcov potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Michalcov potok* bol štandardizovaný v roku 1990. V množine slovenskej hydronymie vodných tokov hydronymum *Michalcov potok* je jedinečným hydronymom (september 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Stakčín  
Kategória:Povodie Cirochy
Formula 1 v roku 1959

**Sezóna 1959** bola 10. ročníkom majstrovstiev sveta a 2. ročníkom pohára konštruktérov Formuly 1. Kalendár pretekov obsahoval 9 veľkých cien. Sezóna sa začala Veľkou cenou Monaka 10. mája a skončila sa Veľkou cenou USA 12. decembra 1959. 

Majstrom sveta sa stal po prvýkrát Austrálčan Jack Brabham a titul medzi konštruktérmi si vybojoval tím Cooper.

Počas sezóny, ale mimo šampionátu, zomreli dvaja jazdci: Jean Behra a Ivor Bueb.

## Zloženie tímov

## Kalendár

### Zmeny kalendára

* Veľká cena USA bola prvýkrát uskutočnená na novovybudovanom okruhu Sebring International Raceway.
* Veľká cena Nemecka bola presunutá z okruhu Nürburgring na okruh AVUS.
* Veľká cena Portugalska bola presunutá z okruhu Circuito da Boavista na okruh Mansanto Park Circuit.
* Po páde miestnych obyvateľov bola Veľká cena Argentíny zrušená.
* Kvôli finančným sporom bola Veľká cena Belgicka zrušená.
* Veľká cena Maroka bola pôvodne naplánovaná na 1. októbra, no kvôli finančným problémom bola zrušená.

## Výsledky a umiestenie

### Výsledky veľkých cien

### Majstrovstvá sveta jazdcov

### Pohár konštruktérov

## Referencie

1959
Kategória:Formula 1 v roku 1959
Kategória:Šport v 1959
USL

**USL** môže byť skratka pre:

* americké filmové štúdio, pozri Universal Studios Lot
* portugalskú house kapelu, pozri Underground Sound of Lisbon
* lodnú spoločnosť, pozri United States Lines
Akvaretikum

**Akvaretikum** (tiež **vaptán**) je liečivo na zníženie zvýšeného krvného tlaku, ktorý znižuje tak, že pomáha s vylučovaním nadbytočnej vody v organizme, ktorej nadbytok vedie na vysoký krvný tlak. Vazopresín stimuluje spätnú resorpciu vody v nefrónoch, čím udržiava vodu v organizme. Podanie akvaretík vedie na zvýšenú diurézu (zväčšené množstvo finálneho moču). Akvaretiká nespôsobujú stratu sodných katiónov močom, čo sa využíva u pacientov trpiacich na:

* hyponatremickú hypervolémiu, čo je stav s nízkou koncentráciou sodíka v krvi ale s veľkým objemom vody,
* cirhózu pečene, čo je stav zlyhávajúce pečene často spôsobený konzumáciou alkoholu, vírusmi,
* srdcové zlyhávanie, keď sa v tele hromadí voda pretože srdce nedokáže pretlačiť dostatok primárneho moču do lumena nefrónu,
* nesprávnu sekréciu vazopresínu, ktorá vyvolá zníženie hladiny sodíka v krvi.

## Farmakodynamika
Akvaretikum je diuretikum, ktoré pôsobí ako blokátor (inhibítor, antagonista) vazopresínových receptorov. Akvaretiká sa rozlišujú na selektívne akvaretiká, ktoré inhibujú iba jeden z podskupiny vazopresínových receptorov (V1 vazopresínový receptor alebo V2 vazopresínový receptor).
náhľad|(''RS'')-tolvaptán

## Tolvaptán
Ako jediné v súčasnosti dostupné liečivo zo skupiny akvaretík je tolvaptán. Tolvaptán je selektívny antagonista vazopresínu, ktorý blokuje väzbu arginínvazopresínu (AVP) na vazopresínové receptory V2. Vazopresínové receptory V2 sa nachádzajú v distálnom tubule nefrónu.

### Kontraindikácie
Tolvaptán zvyšuje hladinu sodíka v krvi, preto sa nesmie užívať u pacientov trpiacich na vysokú hladinu sodíka v krvi (hypernatrémia). Keďže tolvaptán zvyšuje diurézu, nesmie sa užívať u pacientov trpiacich na nízky objem tekutín v organizme, ďalej u tých pacientov, ktorí nie sú schopní vnímať smäd, a u pacientov trpiacich na hypovolemickú hyponatrémiu, kde by akvaretikum vyústilo do prehĺbenia hypovolémie zvýšením diurézy. Tolvaptán sa nesmie užívať u pacientov neschopných tvoriť moč (anúria). Stavy gravidity a laktácie sú tiež kontraindikáciou užívania tolvaptánu. 

### Tehotné a dojčiace ženy
Bolo preukázané, že tolvaptán vykazuje účinky na fertilitu u zvierat, pričom ale riziko u ľudí nie je známe z etických dôvodov.

Bolo preukázané, že tolvaptán prechádza do materského mlieka u cicavcov, pričom ale riziko prechodu tolvaptánu z krvi človeka do materského mlieka nebolo skúmané, preto je zakázané užívanie tolvaptánu počas dojčenia.

Bolo preukázané, že tolvaptán vykazuje reprodukčnú toxicitu u zvierat, pričom ale nebolo skúmané potenciálne nriziko reprodukčnej toxicity u ľudí z etických dôvodov. Ženy s aktívnym sexuálnym životom musia počas užívania tolvaptánu užívať antikoncepciu.

## Referencie


## Pozri aj
* Hypertenzia
* Vazopresín
* Vazopresínový receptor

## Externé odkazy
* EURÓPSKA LIEKOVÁ AGENTÚRA: PRÍLOHA I SÚHRN CHARAKTERISTICKÝCH VLASTNOSTÍ LIEKU TOLVAPTÁN

Kategória:Liečivá ovplyvňujúce obehovú sústavu
Formula 1 v roku 1986

**Sezóna 1986** bola 37. ročníkom majstrovstiev sveta Formuly 1 a 29. ročníkom poháru konštruktérov. Kalendár pretekov obsahoval 16 veľkých cien. Sezóna sa začala Veľkou cenou Brazílie 23. marca a skončila sa Veľkou cenou Austrálie 26. októbra 1986. 

Majstrom sveta sa stal druhýkrát po sebe Francúz Alain Prost a svoj tretí pohár konštruktérov získal tím Williams.

## Zloženie tímov

## Kalendár
} Keke Rosberg
|  Gerhard Berger
|  Nelson Piquet
|  Williams-Honda
|-
! 11
|  Veľká cena Maďarska
|  Ayrton Senna
|  Nelson Piquet
|  Nelson Piquet
|  Williams-Honda
|-
! 12
| nowrap="" | Veľká cena Rakúska
|  Teo Fabi
|  Gerhard Berger
|  Alain Prost
|  McLaren-TAG
|-
! 13
|  Veľká cena Talianska
|  Teo Fabi
|  Teo Fabi
|  Nelson Piquet
|  Williams-Honda
|-
! 14
|  Veľká cena Portugalska
|  Ayrton Senna
|  Nigel Mansell
|  Nigel Mansell
|  Williams-Honda
|-
! 15
|  Veľká cena Mexika
|  Ayrton Senna
|  Nelson Piquet
|  Gerhard Berger
|  Benetton-BMW
|-
! 16
|  Veľká cena Austrálie
| nowrap="" | Nigel Mansell
| nowrap="" | Nelson Piquet
| nowrap="" | Alain Prost
|  McLaren-TAG
|}

## Majstrovstvá sveta jazdcov

## Pohár konštruktérov

## Referencie

1986
Kategória:Formula 1 v roku 1986
Kategória:Šport v 1986
Nezábudka hájna pravá

**Nezábudka hájna pravá** () je poddruh byliny rodu nezábudka (*Myosotis*), z čeľade borákovité (*Boraginaceae*).Jej prirodzený areál zahŕňa oblasti od Európy po strednú Sibír.

## Opis
Nezábudka hájna je dvojročná až trváca bylina s krátkymi, tenkými podzemnými poplazmi. Korene sú zväzkovité a niťovité. Stonka je vzpriamená, hranatá až krídlato hranatá, rozkonárená, často trsnatá, vysoká 15 až 40 (50) cm, ojedinele na báze zakoreňujúca, na báze takmer holá, lesklá, v hornej časti šikmo odstávajúco chlpatá.

Prízemné listy sú krátko stopkaté v riedkych ružiciach, v čase kvitnutia už zaschnuté, ružicové aj dolné byľové listy sú na rube naspäť odstávajúco chlpaté, na líci pritlačene chlpaté. Stonkové listy sú úzko elipsovité až podlhovasté, tupo končisté, dlhé 1,5 až 6 cm. Stredné a horné byľové listy sú na oboch stranách pritlačene chlpaté, na okraji bázy s dlhými brvami.

Súkvetie je mnohokveté, v tvare závinku, na báze bez listeňov, po odkvitnutí dlhé 20 až 25 cm. Kvetná stopka je vzpriamená, za plodu 1,5 krát  dlhšia ako kalich. Kalich je zvončekovitý, v čase plodu dlhý do 4 mm. Koruna je azúrovomodrá, s priemerom 4 až 6 mm. Čnelka je kratšia ako kališná rúrka.

Plodmi sú úzko vajcovité tvrdky, na báze zaoblené s priečne širokou elipsovitou jazvou, na vrchole tupo končisté, hnedočierne až čierne, lesklé, dlhé 1,3 až 1,7 mm.

## Rozšírenie
Nezábudka hájna pravá je prirodzene rozšírená v Európe od Britských ostrovov, cez Francúzsko a Nemecko, ďalej v celej strednej Európe, na juhu od Talianska po Grécko, na severe v Škandinávii, na východe cez Ukrajinu a Bielorusko po východnú a severnú časť európskeho Ruska.

Na Slovensku rastie hojne. V panónskej oblasti sa vyskytuje len v pahorkatinách, nie v nížinách. V obvode karpatskej flóry vystupuje až do alpínskeho stupňa.

## Ekológia
Nezábudka hájna pravá rastie najmä na vlhkých až mokrých lúkach, v okolí pramenísk, od pahorkatín po subalpínsky (alpínsky) vegetačný stupeň. Vyžaduje výživné, humózne pôdy so stálym dostatkom vody. Rastie na vápencovom aj žulovom podklade. Kvitne od mája do septembra (októbra).

## Galéria

Myosotis nemorosa leaf (03).jpg|Byľový list.
Myosotis nemorosa sl24.jpg|Hranatá stonka.
Myosotis nemorosa sl34.jpg|Kvetná stopka s kalichom a kvetom.
Myosotis nemorosa sl39.jpg|Tvrdky (plody).
Myosotis nemorosa sl27.jpg|Niťovitý koreň.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
hájna pravá
Kategória:Trvalé rastliny
Kategória:Rastliny s modrými kvetmi
Autódromo Internacional Nelson Piquet

**Autódromo Internacional Nelson Piquet**, často označovaný ako **Jacarepaguá**, bol motoristický okruh v Riu de Janeiro v Brazílii. Okruh bol pomenovaný po brazílskom trojnásobnom majstrovi sveta Formuly 1 Nelsonovi Piquetovi.

## História
Výstavba začala v roku 1971 a okruh bol otvorený 27. januára 1978.  Prvá Brazílska Veľká cena Formuly 1 sa tu konala už v roku otvorenia, 1978.

Následne okruh hostil Veľkú cenu v rokoch 1981 až 1989.  V roku 1988 bol oficiálne premenovaný na Autódromo Internacional Nelson Piquet.

## Charakteristiky okruhu
Kapacita divákov bola približne 90 000 ľudí. Pôvodná trať mala dĺžku približne 5,031 km s 11 zákrutami v konfigurácii používané pre Formulu 1. V neskorších rokoch bola trať upravená na kratšie verzie, vrátane krátkeho okruhu (3,336 km, 7 zákrut) používaného do roku 2012.

* **Dĺžka trate:** 5 031 m
* **Dĺžka pretekov:** 306,891 km
* **Počet kôl pretekov:** 61
* **Počet zákrut:** 11 (4 vpravo a 7 vľavo)
* **Dĺžka najdlhšej rovinky:** 900 m

* **Traťový rekord:** 1:32,507 (195,786 km/h) – Riccardo Patrese/Williams (1989)
* **Najrýchlejšie kolo kvalifikácie:** 1:07,281 (230,561 km/h) - Lewis Hamilton/Mercedes (2018)
* **Maximálna rýchlosť:** 335 km/h
* **Prvá GP:** 1978 víťaz Carlos Reutemann– Ferrari 312T2B
* **Počet GP:** 10

* **Kapacita tribún:** 90 000

## Významné podujatia
Okrem Formuly 1 usporiadal okruh množstvo iných významných motoršportových podujatí: CART / Rio 200 v rokoch 1996–2000. MotoGP sa tu konalo od roku 1995 až do roku 2004. Série ako Stock Car Brasil, F3 Sudamericana a ďalšie regionálne a národné súťaže.

## Ukončenie prevádzky a demolácia
V roku 2005 sa objavili plány na čiastočnú demoláciu okruhu kvôli príprave športových komplexov – Panamerické hry. Okruh bol definitívne uzavretý a začalo odstránenie infraštruktúry v roku 2012, vrátane demolácie častí trate, aby sa voľná plocha mohla využívať pre prípravu na Letné olympijské hry 2016 v Rio de Janeiro.

## Zaujímavosti
Trať sa nachádzala na odvodnenej bažinatej pôde (“marshland”) a bola relatívne rovinatá, bez výrazných výškových zmien. Dve hlavné rovinky umožňovali vozidlám dosahovať vysoké rýchlosti, najmä v turbo ére F1. Vnútorná technická sekcia a rýchle zákruty ponúkali výzvu pre jazdcov, aj keď okruh bol vnímaný niekedy kriticky kvôli problémom s bezpečnosťou a údržbou.

## Víťazi jednotlivých ročníkov F1

## Externé odkazy
* Racingcircuits.info – Jacarepaguá

## Referencie

Kategória:Okruhy Formuly 1
Kategória:Motoršport v Brazílii
Kategória:Stavby v Rio de Janeiro
L'Atlantique

***L'Atlantique*** je prvý štúdiový album Pierra Bacheleta, ktorý bol vydaný v roku 1975 vydavateľstvom Sirocco. Bachelet napísal, naspieval a skomponoval všetky piesne albumu. Celkovo nosič obsahuje 11 skladieb o dĺžke cez 37 minút.

## Skladby

#### Spolupracovníci
* Hervé Royaranžmány
* Jean Gourmelinilustrácia

## Referencie

## Pozri aj
* Zoznam skladieb od Pierra Bacheleta

## Externé odkazy
* Encyclopedisque.fr

Kategória:Hudobné albumy z 1975
Kategória:Debutové albumy
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Kyselina 2-oxo-3-tiolpropánová

**Kyselina 2-oxo-3-tiolpropánová** alebo **kyselina 3-merkaptopyrohroznová** je jeden z intermediátov metabolizmu aminokyseliny cysteínu. Konjugovanou zásadou je **3-merkaptopyruvát**.

## Metabolizmus
3-merkaptopyruvát je jeden z možných metabolitov cysteínu. Vzniká pôsobením cysteíntransaminázy alebo aspartáttransaminázy. V oboch prípadoch dochádza k presunu aminoskupiny z cysteínu na 2-oxoglutarát, z ktorého tak vzniká glutamát:

: cysteín + 2-oxoglutarát → 3-merkaptopyruvát + glutamát

3-merkaptopyruvát sa potom premieňa na pyruvát pôsobením 3-merkaptopyruvátsulfurtransferázy. V procese dochádza k oxidácii tioredoxínu a uvoľneniu sulfánu:

: 3-merkaptopyruvát + redukovaný tioredoxín → pyruvát + sulfán + oxidovaný tioredoxín

Pyruvát vzniká z cysteínu pôsobením i iných enzýmov, napríklad pôsobením cystationín-β-lyázy a cystationín-γ-lyázy (priamo) alebo cysteíndioxygenázy (cez 3-sulfinoalanín a 3-sulfinopyruvát).

## Klinický význam
3-merkaptopyruvát bol študovaný ako potenciálna liečba otravy kyanidom, ale jeho biologický polčas je príliš krátky na to, aby bol klinicky účinný. Namiesto neho sú skúmané proliečivá, napríklad sulfanegén, ktoré by mohli kompenzovať krátky polčas 3-merkaptopyruvátu.

## Referencie

## Pozri aj
* 3-merkaptopyruvátsulfurtransferáza

## Iné projekty

## Zdroj

Kategória:Tioly
Kategória:Ketokyseliny
Söhne Mannheims

**Söhne Mannheims** [vyslov: zœnä manhajms] () je populárna nemecká hudobná skupina, ktorá sa skladá z mnohých hudobníkov. Vyznačuje sa kombinovaním rozmanitých štýlov – soulu, hip-hopu, R&B a reggae s popom, rockom až takmer nu-metalom. Prostredníctvom svojich textov se vyjadrujú k náboženským otázkam (členovia sú zväčša veriaci) alebo k problémom dnešnej spoločnosti. Názov skupina zvolila podľa mesta Mannheim (Bádensko-Württembersko), kde väčšina z nich žije.

## História
Existencia tohto projektu sa datuje už od roku 1995, keď sa vtedy ešte pomerne málo známy nemecký soulový spevák Xavier Naidoo rozhodol založiť vlastnú skupinu. Pôvodná zostava mala sedemnásť členov, dnes se ich počet ustálil okolo štrnástich. Skupina sa však pasovala s mnohými problémami, trvalo niekoľko rokov, kým sa dokázali zjednotiť a nahrať svoj prvý album *Zion* (2000). Tomu predchádzal už úspešný singel „Geh davon aus“, nasledovali single „Power of the Sound“ či „Meine Stadt“. Album bol celkovo veľmi vydarený, všetky ich koncerty v okamihu vypredané.

Po tomto úspechu členovia skupiny na určitú dobu prerušili spoluprácu. Až v roku 2003 sa skupina opäť sformovala, aby mohla nahrať novú verziu niekdajšieho hitu Ria Reisera „Mein Name ist Mensch“, ktorá vyšla na kompilácii *Rio Reiser Familienalbum*. Pri tejto príležitosti hudobníci opäť nadviazali spoluprácu na společnom projekte a nahrali v poradí druhý album Söhne Mannheims s názvom *Noiz* (2004). Ten pokračoval v trende úspešnosti, ocenenia získali aj jednotlivé single, ako napr. „Und wenn ein Lied“ (najviac sťahovaná pieseň z internetu roka) alebo „Vielleicht“ (najhranejšia skladba v rádiách).

V lete 2005 vyšiel koncertný album *Power of the Sound* (singel „Zurück zu dir“), na ktorom sú zostrihané záznamy z niekoľkých koncertov.

Potom nasledovala pauza, ktorá skončila v roku 2007 – v auguste tohto roku bol vydaný album *Söhne, Mond und Sterne*, zložený z pätnástich skladieb, pričom každý z členov skupiny je autorom jednej z nich. V roku 2008 usporiadali Söhne Mannheims v spolupráci s MTV v rámci projektu *[[MTV Unplugged]]* koncert v nemeckom Schwetzingene. Záznam tohto unikátneho vystúpenia bol toho roku vydaný na CD aj DVD. Album *IZ ON* pochádza z roku 2009, rovnako ako rovnomenný singel „IZ ON“ a singel „Ich wollt nur deine Stimme hör'n“. V roku 2011 nasledoval štvrtý štúdiový album *Barrikaden von Eden* a single „Ist es wahr (Aim High)“, „Freiheit“ a „Für dich“. Skladba „Freiheit“ bola venovaná organizácii Amnesty International.

## Diskografia
* *Zion* (2000)
* *Noiz* (2004)
* *Power of the Sound* (2005)
* *Söhne, Mond und Sterne* (2007)
* *Wettsingen in Schwetzingen* (2008)
* *IZ ON* (2009)
* *Barrikaden von Eden* (2011)

## Pozri aj
* Xavier Naidoo

## Iné projekty

## Externé odkazy
*  – oficiálny web
* http://www.xaviernaidoo.euweb.cz

## Zdroj

Kategória:Nemecké popové hudobné skupiny
Kategória:Hudobné skupiny z 1995
Vazopresínový receptor

náhľad|Signalizačné dráhy zapojené do transportu vody sprostredkovaného akvaporínom 2 (AQP2) v obličkách.

**Vazopresínový receptor** je integrálna membránová bielkovina cytoplazmatickej membrány, na ktorú sa viaže vazopresín a liečivá blokujúce účinok vazopresínu, akými sú akvaretiká. Vazopresínové receptory sa rozdeľujú do dvoch podtypov: vazopresínový receptor V1 a vazopresínový receptor V2.

## Vazopresínový receptor V<sub>1</sub>
Vazopresínový receptor V1 je extrarenálny, nachádzajúci sa mimo obličiek. Tento vazopresínový receptor sa nachádza vo svalovine malých ciev. Zodpovedá za zužovanie ciev mechanizmom vazokonstrikcie, čím pomáha zvyšovať krvný tlak.

Po naviazaní ligandu vazopresínové receptora V1, ako môže byť vazopresín alebo neselektívne akvaretikum, dôjde k aktivácii receptora, ktorý je spriahnutý s Gq proteínom. Gq proteín aktivuje fosfolipázu C (PLC), ktorá hydrolyzuje fosfatidylinozitol-4,5-bisfosfát (PIP2) na diacylglycerol (DAG) a inozitoltrisfosfát (IP3). DAG pôsobí ako druhý posol a aktivuje proteinkinázu C (PKC). IP3 aktivuje poteínkinázy, čo spôsobí fosforyláciu niektorých proteínov. IP3 následne spôsobuje uvoľnenie Ca<sup>2+</sup> z endoplazmatického retikula, čo spôsobí vazokonstrikciu hladkej svaloviny malých ciev.

Signalizačná kaskáda vazopresínové receptora V1 je nasledujúca: 

: vazopresín → vazopresínový receptor V2 → Gq proteín → fosfolipáza C → diacylglycerol (DAG) a inozitoltrisfosfát (IP3) → Ca2+ → vazokonstrikcia

## Vazopresínový receptor V<sub>2</sub>
Vazopresínový receptor V2 sa exprimuje v obličkách a zodpovedá za spätnú resorpciu vody z lumena distálneho tubulu nefrónu a zo zberných kanálikov do krvi. Stimulácia vazopresínového receptoru V2 jeho ligandmi spôsobí translokáciu akvaporínu 2 z membrán endoplazmatického retikula do cytoplazmatickej membrány, čím sa začne transport vody v smere osmotického tlaku.

Vazopresínový receptor V2 je spriahnutý s Gs proteínom, stimulačným G proteínom, ktorý aktivuje adenylátcyklázu, ktorá syntetizuje cAMP z ATP. Aktivácia Gs proteínu teda vedie k zvýšeniu intracelulárnej koncentrácie cAMP. cAMP je druhý posol, ktorý aktivuje proteinkinázu A (PKA). Proteínkináza A fosforyluje akvaporín 2, čo je integrálna membránová bielkovina, ktorá slúži ako kanál pre vodu, ktorý neprepúšťa ióny. Tok vody cez akvaporín 2 je pasívny proces, ktorý sa uskutočňuje bez spotreby energie a je vyvolaný rôznou koncentráciou iónov na oboch stranách biologickej membrány, v ktorej je akvaporín 2 inkorporovaný. Fosforylový akvaporín 2 je translokovaný z membrány endoplazmatického retikula, kde je uskladnený ako depot, do cytoplazmatickej membrány. 

Signalizačná kaskáda vazopresínového receptora V2 je teda nasledujúca:

: vazopresín → vazopresínový receptor V2 → Gs proteín → adenylátcykláza →  cAMP → proteinkináza A → akvaporín 2

## Referencie

## Pozri aj
* Akvaretikum
* Vazopresín

Kategória:Receptory
Švarcov jarok

**Švarcov jarok** je krátky vodný tok v Považskom Inovci na území okresu Bánovce nad Bebravou. Je to pravostranný prítok Chotiny v povodí rieky Nitry s dĺžkou približne 2 km a je tokom V. rádu.

## Priebeh toku
Potok pramení na severe strednej časti Považského Inovca, v geomorfologickom podcelku Vysoký Inovec, na juhovýchodných výbežkoch Ostrého vrchu (), v nadmorskej výške približne  Od prameňa v lokalite Pod Ostrým vrchom, pod hlavným hrebeňom v závere doliny tečie východným smerom. Priberá pravostranný prítok zo severných svahov Panskej javoriny () a stáča sa na severovýchod. Bez významnejších prítokov pokračuje zalesneným údolím, zovretým masívom Stoky a Ostrý vrch. Na dolnom toku sa mierne stáča východnejšie a napokon, západne od samoty Stará huta opúšťa bočnú dolinu a v nadmorskej výške približne  ústí pravostranne do Chotiny, prítoku rieky Nitra. Potok patrí do širšieho povodia rieky Váh.

Potok pramení a preteká iba katastrom obce Zlatníky v okrese Bánovce nad Bebravou v Trenčianskom kraji. 

## Referencie

## Pozri aj
* Zoznam vodných tokov v povodí Nitry
* Považský Inovec, Vysoký Inovec

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Považskom Inovci
Kategória:Povodie Nitry
Kategória:Vodné toky v okrese Bánovce nad Bebravou
Kategória:Zlatníky
Diabetes insipidus

**Diabetes insipidus** je ochorenie charakteristické vysokou tvorbou moču, s tým spojeným častým močením, čírou alebo len veľmi slabo žltou farbou moču, a neuhasiteľným smädom, ktoré je vyvolané poruchami v tvorbe, vylučovaní, alebo hormonálnej signalizácii vazopresínu. Ak je ochorenie vyvolané genetickou poruchou v génoch pre vazopresín alebo vazopresínový receptor, tvorí sa chybný vazopresín alebo je jeho účinok na bunky nulový kvôli chybnému vazopresínovému receptoru. Diabetes insipidus môže byť vyvolaný aj zranením hlavy, poškodením hypofýzy alebo hypotalamu. Ďalšími príčinami nástupu diabetu insipidu môže byť infekcia alebo nádory.

## Referencie

## Pozri aj
* vazopresín
* akvaretikum
* vazopresínový receptor

## Iné projekty

Kategória:Choroby žliaz s vnútornou sekréciou
Kategória:Nefrológia
Kategória:Interná propedeutika
Kuzmovský potok

**Kuzmovský potok** je potok v regióne Zemplín v subregióne Horný Zemplín, na území obce Stakčín v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Cirochy. Má dĺžku . Rád toku VII. 
## Sútok zdrojníc
Vodný tok *Kuzmovský potok* sa začína v lesnom extraviláne na území obce Stakčín v okrese Snina v Prešovskom kraji v severnej časti katastrálneho územia Ruské nad dolinou *Včelník*. Severná zdrojnica pramení v  vo vzdialenosti  od medzištátnej slovensko - poľskej hranice; má dĺžku . Východná zdrojnica pramení v  vo vzdialenosti  od medzištátnej slovensko - poľskej hranice a vo vzdialenosti  severozápadne od vrchu *Kurníkov Beskyd*; má dĺžku .
## Opis toku
*Kuzmovský potok* tečie od sútoku zdrojníc juhozápadným smerom cez lesný extravilán územia obce Stakčín v katastrálnom území Ruské, tečie cez dolinu *Včelník*, v  priberá pravostranný bezmenný prítok, skrúca sa na juh, pravým brehom obmýva les *Smolný bok*, v  priberá ľavostranný bezmenný prítok, postupne opúšťa les a vteká do poľnohospodárskeho extravilánu, ľavým brehom obmýva úpätie pasienka *Frencka*, v poľnohospodárskom extraviláne obce Stakčín v centrálnej časti katastrálneho územia Ruské v  ústi do Cirochy ako jej ľavostranný prítok. Cirocha ďalej ústi do Laborca. *Kuzmovský potok* patrí do okresu Snina v Prešovskom kraji. Začína sa, preteká a ústi do vodného toku Cirocha na území obce Stakčín v okrese Snina. Patrí do geomorfologického celku Bukovské vrchy, geomorfologického podcelku Bukovce. Vodný tok má dva bezmenné prítoky. 

## Pôvod názvu
Prvá zložka dvojslovného názvu vodného toku *Kuzmovský potok* má zrejme pôvod v rodinnom mene *Kuzma → Kuzmovci* alebo v geografickom objekte zatiaľ nejasnej lokalizácie s názvom *Kuzmovec*. Vzťah potoka *Kuzmovský potok* k lesu *Kuzmovec* vzdialenému  umiestenému severne od vrchu Saganovec v katastrálnom území Ruské je ešte predmetom výskumu.  Názov bol prenesený na vodný tok po rozšírení o formant prídavného mena *-ský* s významom *vo vlastníctve alebo užívaní rodiny Kuzmu, patriaci rodine Kuzmu, alebo ináč spájaný s touto rodinou*. Priezvisko *Kuzma/ Kužma* malo v roku 1998 najväčší výskyt na Slovensku v okresoch Svidník, Humenné a Michalovce. Je potrebný ďalší výskum. Z prídavného mena *kuzmovský* bolo po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Kuzmovský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Kuzmovský potok* bol štandardizovaný v roku 1990. V množine slovenskej hydronymie vodných tokov hydronymum *Kuzmovský potok* je jedinečným hydronymom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Stakčín  
Kategória:Povodie Cirochy
Mario Andretti

**Mario Gabriele Andretti** (* 28. február 1940, Montona, Taliansko) je taliansko-americký automobilový pretekár, jeden z najúspešnejších a najvšestrannejších jazdcov motoršportu. Súťažil v mnohých kategóriách, Formule 1, IndyCar / USAC, NASCAR či športových automobiloch, a v každej z nich zaznamenal významné úspechy.

## Skorý život a začiatky
Mario sa narodil v Montone (v tom čase súčasť Talianska), vyrastal s dvojčaťom Aldom. Už v mladosti sa zaujímal o motoristický svet, mechanika, garáže, preteky. Rodina sa v roku 1955 presťahovala do USA, do oblasti Pensylvánie, kde Mario získal svoje prvé skúsenosti s upravovanými stock-car vozidlami. V USA začal pretekať v menších kategóriách ako sprint cars, midgety, neskôr v seriáli USAC.

## Kariéra v IndyCar / USAC a iných disciplínach
V polovici 60. rokov Mario Andretti získal tituly šampióna USAC – v rokoch 1965, 1966 a 1969. V roku 1969 vyhral slávne preteky Indianapolis 500, pričom dosiahol vtedy rekordnú priemernú rýchlosť okolo 252 km/h. Okrem toho úspešne súťažil v športových automobiloch (napr. Sebring) a v NASCAR (Daytona 500).

## Formula 1
Andretti debutoval vo Formule 1 v roku 1968, a jeho pôsobenie trvalo s prestávkami do začiatku 80. rokov. Vo Formule 1 pretekal za tímy ako Lotus, Ferrari, Alfa Romeo, Williams a ďalšie. Vrchol prišiel v sezóne 1978, keď jazdil za tím Lotus s monopostom Lotus 79 (využívajúc efekt podlahy – ground effect), dosiahol niekoľko víťazstiev a získal majstrovský titul jazdca. Po roku 1978 nasledovali menej úspešné sezóny a nakoniec skončil vo F1, aby sa znova sústredil na americký motoršport.

## Významné momenty a dedičstvo
Jedným z významných momentov bola sezóna 1978, nielen kvôli titulu, ale aj kvôli tragédii svojho tímového kolegu Ronnieho Petersona, ktorý zahynul po nehode v Monze, vo víkendovom programe. Mario „nemohol oslavovať naplno“. Okrem toho je jediný jazdec, ktorý vyhral Indianapolis 500, Daytona 500 (NASCAR) a majstrovský titul Formuly 1, ukážka všestrannosti. Je tiež známy ako mentálny a technicky citlivý vodič, ktorý dokázal pracovať s tímom na vývoji vozidiel (napr. pri Lotus 78 / 79).

## Záverečné roky a osobný život
Po ukončení kariéry vo Formule 1 v začiatkoch 80. rokov sa vrátil do amerických sérií. Vyhrával v IndyCar, zostával aktívny v pretekoch až do polovice 90. rokov. Jeho synovia Jeff Andretti a Michael Andretti sa tiež stali profesionálnymi pretekármi. Andretti získal veľa ocenení, bol uvedený do Halls of Fame, považovaný za jednu z ikon motoršportu 20. storočia.

## Pretekárske výsledky

## Referencie

Kategória:Majstri sveta F1
Kategória:Víťazi Indianapolis 500
Kategória:Americkí piloti F1
Kategória:Automobiloví pretekári USA
Kategória:Automobiloví pretekári Indianapolis 500
Kategória:Osobnosti USA talianskeho pôvodu
Kategória:Automobiloví pretekári 24 hodín Le Mans
Pápežská rada pre laikov

**Pápežská rada pre laikov** () bola súčasťou pápežskej kúrie. Rada sa zaoberá prínosom veriacich laikov na živote a poslaní cirkvi. Vznikla v januári 1967. Pápež František ju k 1. septembru 2016 spojil s *Pápežskou radou pre rodinu* a vytvoril tak Dikastérium pre laikov, rodinu a život.

## Predsedovia Pápežskej rady pre laikov
* Kardinál Maurice Roy (6. januára 196716. decembra 1976)
* Kardinál Opilio Rossi (10. decembra 19768. apríla 1984)
* Kardinál Eduardo Francisco Pironio (8. apríla 198420. augusta 1996)
* Kardinál James Francis Stafford (20. augusta 19964. októbra 2003)
* Kardinál Stanisław Ryłko (4. október 20031. september 2016)

## Referencie

## Externé odkazy
*Stránky Rady

## Zdroj

Kategória:Rímska kúria
Knoevenagelova reakcia

**Knoevenagelova reakcia** alebo **Knoevenagelova kondenzácia** je typ organickej chemickej reakcie pomenovaný po nemeckom chemikovi Emilovi Knoevenagelovi. Je to modifikácia aldolovej kondenzácie.

## Prehľad
Knoevenagelova kondenzácia je nukleofilná adícia karbaniónu na karbonylovú skupinu, po ktorej nasleduje dehydratácia a eliminácia vody, preto sa reakcia označuje ako kondenzácia. Produktom tejto reakcie je často α,β-nenasýtený ketón (konjugovaný enón).

V tejto reakcii je karbonylovou zlúčeninou aldehyd alebo ketón. Katalyzátorom je typicky slabý zásaditý amín. Karbaniónom môže byť:

* zlúčenina typu Z−CH2−Z alebo Z−CHR−Z, napríklad dietylmalonát, Meldrumova kyselina, etylacetoacetát, kyselina malónová alebo kyselina kyanooctová,
* zlúčenina typu Z−CHRR', napríklad nitrometán,

kde *Z* je elektrónovoakceptorová skupina. *Z* musí byť dostatočne silná na to, aby uľahlčila deprotonáciu za vzniku enolátu i pri použití slabej zásady. Použitie silnej zásady by v tejto reakcii mohlo mať za následok kondezáciu aldehydu/ketónu samého so sebou.

Hantzschova synéza pyridínu, Gewaldova reakcia a Feistova-Benaryho syntéza furánu obsahujú krok, ktorý odpovedá Knoevenagelovej reakcii. Táto reakcia takisto viedla k objaveniu 2-chlórbenzylidénmalónonitrilu.

## Doebnerova modifikácia
**Doebnerova modifikácia** tejto reakcie využíva pyridín ako rozpúšťadlo a zároveň aspoň jednou z elektrónovoakceptorových skupín je karboxylová kyselina, napríklad u kyseliny malónovej. Za týchto podmienok reakciu sprevádza dekarboxylácia. Napríklad pri reakcii akroleínu s kyselinou malónovou v pyridíne vzniká kyselina *trans*-2,4-pentándiénová s jednou karboxylovou skupinou (namiesto dvoch). Kyselinu sorbovú možno pripraviť podobne, keď sa namiesto akroleínu použije krotonaldehyd.

## Weissova-Cookova reakcia
Weissova-Cookova reakcia pozostáva z reakcie esteru kyseliny acetóndikarboxylovej a diacylu (1,2-diketónu) za vzniku *cis*-bicyklo[3.3.0]oktán-3,7-diónu. Mechanizmus je identický s Knoevenagelovou kondenzáciou:

## Príklady a použitie
Knoevenagelova reakcia sa využíva napríklad pri reakcii 2-metoxybenzaldehydu (**1**) s kyselinou tiobarbiturovou (**2**) v etanole a v prítomnosti piperidínu ako zásady.´Enón (**3**), ktorý v reakcii vzniká, tvorí donorovo-akceptorový komplex (charge-transfer komplex).

Knoevenagelova kondenzácia je dôležitým krokom v priemyselnej priprave antimalarika lumefantrínu (ktoré sa podáva spolu s arteméterom ako arteméter/lumefantrín):

Počiatočný produkt reakcie je zmes 50:50 E:Z izomérov. Tieto izoméry však v prítomnosti ich prekurzoru s hydroxylovou skupinou rýchlo prechádzajú z jedného na dráhy, vďaka čomu možno eventuálne získať stabilnejší *Z*-izomér.

Medzi viaczložkové reakcie, ktoré využívajú Knoevenagelovu kondenzáciu, patrí napríklad reakcia cyklohexanónu, malónonitrilu a 3-amino-1,2,4-triazolu. Počas tejto reakcie sa využíva mikrovlnné žiarenie v rámci mikrovlnnej chémie:

## Referencie

## Pozri aj
* Aldolová kondenzácia
* Iminokumarín
* Nitroalkén
* Syntéza malonátových esterov

## Iné projekty

## Zdroj

Kategória:Kondenzačné reakcie
Kategória:Menné reakcie
Kategória:Reakcie vytvárajúce väzbu uhlík-uhlík
Elle est d'ailleurs

***Elle est d'ailleurs*** je druhý štúdiový album Pierra Bacheleta, ktorý bol vydaný v roku 1980 vydavateľstvom Polydor. Bachelet naspieval a skomponoval všetky piesne albumu, s ktorých štyri otextoval Jean-Pierre Lang, pre ktorého išlo o prvú spoluprácu s Bacheletom. Celkovo nosič obsahuje 9 skladieb o dĺžke cez 36 minút.

## Skladby

#### Spolupracovníci
* Raymond Gimenesaranžmány
* Yann Lalau-Kéraly, Luis Clos Garcianahrávanie, mix
* Jacques Brissotobal
* Ken Freemansyntetizátory

## Referencie

## Pozri aj
* Zoznam skladieb od Pierra Bacheleta

## Externé odkazy
* Nostalgie.fr

Kategória:Hudobné albumy z 1980
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta